Apko “Masihul Ummah” kaha jata hai, Rasulallah 5 ne apko Eesa dl 445 ki tarah kaha 
hai, kaise, farmaya, Eesa p2wwl) 4e ke zuhad ke saath Abu Zarh zameen par chalte hain, 
Abu Zarh - Zarh ka baap, Zarh apke bare bête ka naam hai, apka asli naam Jundub hai, 
Ghifari apke kabile ke taraf nisbat hai, Kabila - Banu Ghifar, Walida - Ramla. 

Wiladat- Ikhtelaaf hai, Wisaal - 31 hijri, Mazar - Saudi Arabia 


Apne sab se pehle Sarkar ko ‘as salamo alaika’ kaha 


Islam qabul karne ke pehle apka kabila daaka dala karte the, apne bhi yehi silsila apna 
liya, par bahot jaldi apne ye silsila chor diya, budh parasti achi nahi lagti thi, Huzur # se 
mulaqat karne se 3 saal qabal apne daaka aur budh parasti dono chor di thi, raat ap apne 
tareekhe se ibadat karte, apki mukhalifat pure kabile ne kar di, apko apna kabila chorna 
para, apne bhai aur walida ko lekar apne mamu ke paas chale gaye, khuch din tak rahe 
phir yahan se ap Mecca se pehle khuch duri par paraw daal liya, wahin rehne lage, ap 
ibadat karte rehte, apke bhai Mecca kaam se gaye aur wapas akar apko Rasulallah # ke 
baare me bataya ke bhai wo ap hi ki tarah baaten karte hain, Mecca ke hi rehne wale 


hain, log unko shayer kehte hain, maine unka kalaam suna hai wo shayer nahi hain 


Ye wo aiyyam the jab Rasulallah ¥# ne nabuvat ka elaan kar diya tha, apne bhai se kaha 
ke tum yahan ka dekho ab mai jakar milkar ata hun, ap Mecca pahonche, kareeban 30 
din Haram me qayam kiya, zamzam pekar din guzare, logo ko aata jata dekhte aur ap £ 
ko dhundte, ek roz ek ghareeb ko dekha socha ke ye ap £ ko janta hoga, jaise hi pucha 
isne shor machi diya, log akhatta ho gaye aur jiske haath me jo tha usi se hi apko khub 


maara, ap zakhmi hue. 


Hazrat Ali 4e (Ji à 3 us wakht 10 ya 11 saal ke the, inko is baat ka pata chala, raat ke 
wakht aye aur apko apne ghar legaye, khilaya aur litaya, subah wapas bhej diya, aise 2 
din tak chala, 3*4 night ap intezaar kar rahe hain Ali ka par wo nahi aye, raat ho gayi, ap 
dekhte hain ke 2 hasti Kaabe ke taraf aa rahi hain, ek ap #¥ the aur dusre Abu Bakr the, 
apne Nabi ko pehle tawaf karta hua dekha, phir namaza parta hua, ap paas gaye aur arz 
kiya “as salamoalaika ya rasulallah” Huzur # ne jawab diya “wa alaika”, apne apna 
tar'ruff diya, saari baat batayi, Abu Bakr apko apne ghar le gaye, mehman nawazi ki, 


subah ap wapas Haram me agaye 


Hazrat Ali 4e (Ji à a tashreef laye aur apko Sarkar ke paas legaye, pehle apne Sarkar 
ki zabaan se Allah ka kalaam suna, aur Islam qabul kar kiya, ap Islam qabul karne wale 
panchwe afraad hain, ap wapas Haram pahonche, phir logo ne ek moake par apko khub 
maara, ap zakhmi halat me Sarkar se milne aaye, Huzur £ ne apko wapas apne kabile 
jaane ko kaha ke ab tum jakar apne kabile me tableeqh karo, loatne se pehle ap wapas 
Kaaba aaye aur buland awaaz se kalma parha, dopaher ka wakht tha, sabh akhatta ho 
gaye, aur apko peetna shru kar diya ke tabhi Hazrate Abbas beech me aaye, mushrekeen 
ko samjhaya aur apko bachaya, ap wapas Huzur 5 se milne aye, farmaya, ab tab milna 


jab ghalba ho jaye 


Ap wapas apne kabile pahonche, bhai aur walida bhi musalman ho gayin, apke adha 
kabila bhi musalman ho gaya, 4 hijri tak ap Islam ki tableegh karte rahe, irdh gird ke 
kafi logo ko apne musalman bana liya, ab apki mulaqat sarkar se 5t* hijri me Khandag 
ke moake par hui, kabile ke baki afraad ne bhi Islam qabul kar liya, Kuffar me dehshat 


mazbut hui aur musalmano me imaan mazbut hua isme. 


Is ghazwa ke baad ap Rasulallah £ ke saath hi rehne lage, Huzur £ ne apko jagah di aur 
farmaya ke yahan raho aur Baitul Maal ke jaanwar apne saath le jao aur inka khyal 
rakho, ek roz daakuo ne hamla kar diya aur jaanwar haak ke le gaye, isme apke bête 
shaheed ho gaye apki zohja ko ghulam banakar le chale, ye 6 hijir ka wakiya hai, sahaba 
ko malum hua, hamla kiya, jaanwar bhi chura liye aur apki zohja ko bhi chura liya. Ap 
Ashabe Suff me bhi rahe hain, Ghazwa e Zaatul Riqa me Huzur %¥# ne apko imam 


mukarrar kiya tha, apko Sarkar ne apni zaati sawari par piche baithaya hai 


Ek martaba Rasulallah £ ne apse farmaya, kya tum aisi baat par bayt karoge ke uske 
baad tumhare liye sirf jannat hai, ji Huzur £, mai tumse bayt lena chahta hun ki tum 
kisise khuch na maangoge, hatta ke agar wo danda bhi gir jaye jisse ghora chalate hain 
tum khud utroge aur usko uthaoge. Ek martaba ap (Ji à (02) Rasulallah # ke saath 
ja rahe the apse Huzur £ ne farmaya ke agar mere paas Uhad pahar ke barabar sona ho 
to mai teesre din saara taqseem kar dun. Apne farmaya ke daulat mand wo hai jo idhar le 
aur udhar de de. Ye thi zuhad ki taleem jo apko Huzur $ ne di aur apne ispar marte dam 


taka mal kiya 


Huzur £ ne apko masakeen ke kareeb rehne ka hukm diya, hamesha apney se kamtar ko 
dekhna, apne hamesha fuqarah ki side li hai, Rasulallah # ne farmaya ke Allah Abu Zar 
par rahem kare, akeyle zindagi guzarenge, akeyle hi marenge aur akeyle hi Qayamat me 
khare honge, ye apki haqiqi zindagi ke taraf ishara tha ke ap Zuhad me hi rahenge, ap 
Huzur £ ke sacche ashiq the, jaisa unse sunte waisa hi amal karke dikhate, ap par jazb ki 
kaifiyat taari rehti thi. Apne ek martaba Hazrat Bilal 4e ¿Jai àl (2) ko dant diya tha to 


Huzur £ ne apko bulaya aur samjhaya inko apna bhai samjho, apni phir maafi mangi 


Kad apka lamba tha, daari halki thi, apka bistar taat ka tha, koi libaz deta to pahen lete 
par koi zaurat mand milta to use wo libaz de dete, kambar oar lete, Allah ne us cheezo ke 
liye bhi maghfirat mangte jo khud Allah ne apko ata farmayi, wazifa milta to uska 
samaan khareed kar masakeen me taqseem kar dete, apne koi pakka makaan nahi 
banaya, apka khema hi tha aur jahan bhi gaye khema hi banaya, biwi baccho ko saath 
rakhte, apki zohja ka naam Laila, African thin, Allah ne apko 3 bete aur 1 beti ata 


farmaye 


Ek martaba apki biwi ne apse kaha ke Iraq jayen wahan apke bahot chahne wale hain 
wo apko itna maal de dainge ke ap kam se kam ek makaan to bana lo, apne mana kar 
diya, ke mere Nabi ne mujhse kaha hai, ke Pulserat par panw phisal jata hai, uspe mai 
halka phulka chalun. Ap Fateh Mecca me mojud the, Hunain ke ghazwa me ap aur apke 
kabile ke 300 afraad ne jung me hissa liya. Tabook ki jung me ap nikle to raste me apka 
oont bimar ho gaya apne paidal safar tai kiya Rasulallah # baar baar apko dhundte ke ap 
kahan reh gaye, logo ne awaaz di ke door koi aa raha hai, Huzur 5 ne farmaya Abu Zar 


hi ho, kareeb aaye to logo ne kaha ap hi hain. 


Ap Huzur 5 ke saath ek martaba safar me the, Huzur £ ne isha ki namaz parayi aur apne 
kheme me chale gaye taaki ye sabh apne khemo me chale jayen aur araam karen, Huzur 
5 wapas us jagah par aye aur namaz ke liye khare ho gaye dekha Abu Zar agaye, 
farmaya meri dayi taraf khare ho jao aur Abdullah bin Masud 4e (Jai àl (2) bhi agaye 
farmaye, meri bayin taraf khare ho jao, Huzur $ ne niyat bandhi rona shru kar diya 
subah sadiq tak rote rahe, apne pucha Huzur *¥ se, farmaya ke jab maine ayat pari ko 
mujhe meri ummat yaad agayi, apne pucha koi jawab aya, farmaya, ke jo shirk se bacha 


raha wo meri shafaat ko paa lega. 


Ek martaba Hazrat Umar +e (Ai di (02) ne Sahabi Ozaif bin Haaris ki tareef ki aur 
farmaya ke ache admi hain, apne sun liya, ap inke piche piche chal pare, raste me jakar 
addam unke saamne agaye, ye apko pehchante the, kehne lage Huzur £ rasta kyun rok 
liya, apne kaha ke mere liye dua karo, Huzur 5 apke liye mai dua karun ap to azeem 
sahabi hain 5 number par Islam qabul karne wale hain, bole nahi, Hazrat Umar ù 02) 
aic dai ne kaha tu accha hai, to tum mere liye dua kardo, isliye ke Allah ne Haq ko rakh 


diya Umar ki zubaan par 


Hazrat Umar 4s (Ji $l (2) ki adalat me ek case paish hua, 2 jawaan admi ek bacche ko 
pakar ke le aye, kehne lage isne hamare abba ko mara hai qasaas chahiye, adalat bhari 
hui hai, pucha gaya bacche se kya tumne inke abba ko mara, bola haan mara hai lekin 
accidentally, mera oonth inke fasal me dakhil ho gaya inke abba ne patthar utha kar 
mere oonth ko mara uski aankh me laga, maine bhi patthar utha kar mara jisse wo mar 


gaya sir pe lagne se 


Bacche se pucha koi tumhari akhri khawish, isne kaha ke mere walid ne khuch maal 
rakha tha jo sirf mujhe malum hai, mujhe 3 din ki mohlat dijiye taaki mai wo maal apne 
bhai ke hawale kar dun, Hazrat 4s (Jai ù (02) Umar ne farmaya ke adalat me koi banda 
hai jo iski gawahi di, zamanat le, adalat me sannata koi aagey nahi bar, ke tabhi piche se 
awaaz ayi Huzur £ mai zamanat leta hun is bacche ki ke ye aa jayege, sab ne mur kar 
dekha ke ap the, Umar ne kaha ke ap matlab samajhte hain ke agar ye nahi aya to apko 


qatl kar diya jayega, apne farmaya mujhe manzur hai 


Teesra din zohar ya asar ka time hai wo dono nojawan aye ke chaliye adalat me wo larka 
to nahi aya, apne kaha ke abhi din khatm nahi hua hai, ap adalat pahonche, saare log 
baithe hue hain, suraj ghurub hone ke abhi khuch minute hi baaki hain ke wo larka 


door se aata hua dikha, pura majma khushi se uchal para, wo larka adalat me hazir hua 


Hazrat Umar 4e (Ji ól (02) ne pucha, maine na tere piche koi jasus chora na hum tujhe 
jante, phir tu wapas kyun agaya, Huzur mai kaise chala jata, Ameerul Momeneen jab 
zabaan deta hai to wo wada khilafi nahi karta, ap motawwjo hue ap ke taraf ke apne 
bina jaane zamanat kyun de di, apne farmaya, ke mujhe apne khaleel Rasulallah # ki 
baat yaad hai, ke jab musalman mushkil me ho to musalman ko chahiye ke uski madad 
kare, sabh logo ki aankhon me aansoo agaye, un dono nojawan ye mohabbat dekh kar 


bacche ko maaf kar diya. 


Apne 13 hijri se lekar 23 hijri tak Misr (Egypt) me guzara, Hazrate Umar ki army me 
guzara, Hazrate Osman (Aid (2) ki doare khilafat ap Shaam chale gaye, Hajj ke 
moako par ap Mecca ajata aur khususi toar par permission lete ke mujhe Huzur £ ke 


roze attar ke paas rehne ijazat di jaye, ap shabo roz wahin guzarte. 


Ap ne Hazrate Muawiyah aur na hi Hazrate Osman Ghani 4e ¿Atai ùl (02) ke khilaf the, 
ap ka kehna tha ke maal jama mat karo, total zuhad ko ikhtiyar karo, jalaal Musa 44e 
adi wala tha. Ek din Ameer Muawiyah ne apko azmaane ke liye 1000 Dinar diya, dusre 
din inhone apse wo paise wapas mangwa liye ke wo ghalti se agaye, apne kaha ke maine 
to wo ghareebo me taqseem kar diye, Ameer Muawaiyah ko yaqeen hogaya ke ap apni 
taleem ke andar sacche hain, akhri ke dino me ap Rabaza rehne lage, beti aur biwi dono 
saath rehte, apne Islam ka 44 saal ka doar dekha, is doar me bahot khuch badla par ap 


nahi badle, ap usi haalat me rahe jis haalat me ap Huzur £ se mile the 


Apka koi beta zinda na raha, ek beti aur biwi Laila apke saath thi, apki biwi rone lagin, 
apne kaha ro mat, mai tumhe khushkhabri sonata hun, ek mehfil thi mai baitha hua tha 
ke Rasulallah # ne farmaya ke tumme se ek admi sehra me marega aur musalamano ki 
ek jamat ayegi wo akar usko dafnayegi, un saare bando me sirf mai ek bacha hun baki 
sab abadiyo me foat ho chuke hain, mai yahan foat hone wala hun, jao bahar jakar 
dekho koi aa raha hai, biwi ne bahar jakar dekha koi nahi aa raha, apne beti se kaha ke 
ek bakri taiyar karlo achi si, jo log mera kafan dafan karenge unse ye kehna ke mere 
abba ne wasiyat kari thi ke tumhe kasam hai jab tak tum kha na lo tum apni sawariyo 


par sawar mat hona 


Biwi ko dubara bheja ke jakar dekho, dekha ke door se ek kafila aa raha tha, ye kaafla 
Koofa se aa raha tha, iske imam the Abullah Ibn Masood 4e ¿Jai JI (02), kaafla ko kapra 
dikhakar apni taraf motawajjo kiya, kareeb aya to biwi ne bataya Abu Zarh Ghifari ka 
akhri wakht hai, apne unko dekha chehre par muskurahat agayi, kalma para aur rooh 


parwaz kar gayi. 


Abdullah Ibn Masud (Ji àl (2) ne namaze janaza paraya, us kaafla me ek larka tha 
iski maa ne 2 chadren soot kaat kar banakar isko di thin ye kafan diya gaya, dafn ke 
baad beti ne wasiyat ke mutabik sabh ko khana khilaya, ab koi bhi Rabaz me nahi tha, 
sabh Hajj karne gaye hue the, jo jumla mere Nabi ne jo kaha tha, wo pura hua, akeyle 


bhi marey aur kafla bhi aya Abdullah Ibn Masud ne apki family ko apne saath rakh liya. 


